Diari Oficial de la Generalitat Valenciana


Sumari del DOGV 2880, del 29-11-1996 (1996/840175)

RESOLUCIÓ d'11 de novembre de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Microbiologia i Ecologia de la Facultat de Ciències Biològiques.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2880

Data del DOGV
:   29-11-1996

Secció del DOGV
:   AUTORITATS I PERSONAL

Número del document
:   1996/840175


Data del document
:   11-11-1996

Organisme emissor
:   Universitat de València

Tipus de document
:   Resolució

RESOLUCIó d'11 de novembre de 1996, del Rectorat de la Universitat de València, per la qual convoca a concurs públic una plaça de becari d'investigació en el Departament de Microbiologia i Ecologia de la Facultat de Ciències Biològiques.   
Aquest Rectorat, fent ús de les competències que li atribueix l'article 4 de l'OM de 27 de març de 1986 i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:  
Bases de la convocatòria  
1. Títol del projecte: «Eutrofización de los embalses de la Confederación Hidrográfica del Júcar», dirigit per la professora M.ª Rosa Miracle Solé del Departament de Microbiologia i Ecologia de la Facultat de Ciències Biològiques.  
2. Nombre de places: una.  
3. Perfil de la beca:  
3.1 Requisits:  
3.1.1 Títol de llicenciat en Ciències Biològiques.  
3.1.2 Alumne de tercer cicle (o compromís de matricular-s'hi).  
3.2 Mèrits que es valoraran:   
3.2.1 Experiència en treball de camp em limnologia (mesura de paràmetres i presa de mostres).  
3.2.2 Experiència en treball de laboratori en limnologia (aspectes bàsics i aplicats).  
3.2.3 Coneixements bàsics d'informàtica i tractament de dades ecològiques.  
3.2.4 Nocions bàsiques de fitoplàncton.  
3.3 Objectius del becari: mostreig de llacs i embassaments, determinació de paràmetres limnològics i preparació de mostres. Estudi de mostres de fitoplàncton. Elaboració estadística de dades i interpretació ecològica.  
3.4 Condicions de la beca:  
3.4.1 Durada: un any prorrogable.  
3.4.2 Dotació: 110.000 pessetes al mes brutes.  
3.4.3 Incompatibilitat amb qualsevol altra beca o ajuda finançada amb fons públics o privats, així com amb qualssevol sous o salaris, excepte els contractes derivats de l'aplicació de l'article 11 de la Llei de Reforma Universitària (Llei 11/1983, de 25 d'agost).  
3.4.4 Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.  
3.4.5 La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.  
6. Procediment de selecció: la Permanent de la Comissió d'Investigació avaluarà les sol·licituds, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Contra les decisions de caràcter científic no s'hi podrà recórrer.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la fia administrativa, s'hi podrà presentar un recurs contenciós administratiu davant el Tribunal Superior de Justícia de la Comunitat Valenciana, després de la comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.  
València, 11 de novembre de 1996.- El vicerector d'Investigació: Juli Peretó Magraner.